ఇండియా గేట్
యమునా నది తీరాన ఉన్న భారత దేశపు రాజధాని నగరంలో ఉన్న చూడచక్కని ప్రదేశాలలో ఒకటైన ఇండియా గేట్ (India Gate) 9 దశాబ్దాల క్రితం మొదటి ప్రపంచ యుద్ధంలో మరియు అఫ్ఘన్ యుద్ధంలో అమరులైన 90 వేల యుద్ధజవానుల స్మృత్యర్థం నిర్మించిన అపురూప కట్టడం. 42 మీటర్ల ఎత్తు ఉన్న ఈ కట్టడం భరత్‌పూర్ ఎర్రరాయితో నిర్మించబడింది. 1971 నుంచి ఇక్కడ అమర్‌ జవాన్ జ్యోతి కూడా వెలుగుతోంది. ఇండియా గేట్ పరిసరాలలో చూడముచ్చటగా ఉన్న పచ్చిక బయళ్ళు, చిన్నారులు ఆడుకోవడానికి సుందరమైన పార్కు, బోట్‌ క్లబ్ ఉండటమే కాకుండా ఇక్కడి నుంచి నేరుగా రాష్ట్రపతి భవన్ చూడడం మరుపురాని అనుభూతినిస్తుంది.
గదర్‌ కుట్ర
సంస్థ అమెరికా శాఖను మేడమ్‌ కామా మొదలు పెట్టారు. ఆమె ఆ సమయంలో కృష్ణవర్మ కార్యకలాపాలకు సన్నిహితంగా మెలిగారు. అమెరికాలో ఆమె పలు ప్రసంగాలిచ్చారు. 1908 జనవరిలో న్యూయార్క్‌లోని మన్‌హాటన్‌లో ఐర్లండ్‌ జాతికి చెందిన సంపన్నుడైన న్యాయవాది మైరన్‌ ఫెల్ఫ్స్‌గా చేసిన ఆర్థిక సాయంతో ఇండియా హౌజ్‌ను స్థాపించారు. స్వామి వివేకానంద అంటే మైరన్‌కు చాలా అభిమానం. న్యూయార్క్‌లో ఆ సమయంలో వివేకానంద స్థాపించిన "వేదాంత" సొసైటీ స్వామి అభేదానంద ఆధ్వర్యంలో నడిచేది. ఆయనను బ్రిటిషర్లు రెచ్చగొట్టే వ్యక్తిగా చూసేవారు. అమెరికాలోని స్వేచ్ఛాయుతమైన పత్రికా చట్టాలను ఆధారం చేసుకుని, "ద ఇండియన్‌ సోషియాలజిస్ట్‌", ఇంకా పలు ఇతర జాతీయవాద సాహిత్యాన్ని న్యూయార్క్‌లోని భారత విద్యార్థులు, లండన్‌ ఇండియా హౌస్‌ మాజీ నివాసులు పంపిణీ చేసేవారు. ఇలా ప్రపంచవ్యాప్త భారత ఉద్యమానికి న్యూయార్క్‌ కేంద్రంగా మారసాగింది. "ఫ్రీ హిందూస్థాన్‌" అనే రాజకీయ విప్లవాత్మక జర్నల్‌ను తారక్‌నాథ్‌ దాస్‌ ప్రచురించారు. ఇది "ద ఇండియన్‌ సోషియాలజిస్ట్‌" మాదిరిగానే ఉండేది. దీన్ని వాంకోవర్‌, సియాటిల్‌ల నుంచి న్యూయార్క్‌కు 1908లో తరలించారు. జార్డ్‌ ఫ్రీమన్‌ సాయంతో "గైలిక్‌ అమెరికన్‌"తో కూడా దాస్‌ విస్తృత భాగస్వామ్యాన్ని నెలకొల్పుకున్నారు. చివరికి 1910లో బ్రిటిష్‌ దౌత్య ఒత్తిళ్ల కారణంగా "ఫ్రీ హిందూస్థాన్‌"ను నిషేధించారు. 1910 తద్వారా అమెరికా తూర్పు తీరంలో కార్యకలాపాలు క్షీణించసాగాయి. అవి నెమ్మదిగా శాన్‌ఫ్రాన్సిస్కోకు తరలాయి. దాదాపుగా ఇదే సమయంలో హరదయాళ్‌ రంగప్రవేశంతో మేధావులైన నిరసనకారులు, సంఖ్యాపరంగా అధిక సంఖ్యలో ఉన్న పంజాబీ కార్మికులు, వలసవాదుల మధ్య ఉన్న అంతరం తొలగిపోయి, గదర్‌ పార్టీకి పునాదులు బలంగా పాదుకున్నాయి.